CELEX: 62016TN0264
Language: fi
Date: 2016-05-27 00:00:00
Title: Asia T-264/16: Kanne 27.5.2016 – Korea National Insurance v. neuvosto ja komissio

8.8.2016   
            
            
               FI
            
            
               Euroopan unionin virallinen lehti
            
            
               C 287/24
            
         Kanne 27.5.2016 – Korea National Insurance v. neuvosto ja komissio
   (Asia T-264/16)
   (2016/C 287/30)
   Oikeudenkäyntikieli: englanti
   
      Asianosaiset
   
   
      Kantaja: Korea National Insurance Corp. (Pjongjang, Pohjois-Korea) (edustajat: barrister M. Lester, barrister S. Midwinter, solicitor T. Brentnall ja solicitor A. Stevenson)
   
      Vastaajat: Euroopan unionin neuvosto ja Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta 31.3.2016 annetun neuvoston päätöksen (YUTP) 2016/475 ja Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta 27.4.2016 annetun komission täytäntöönpanoasetuksen (EU) 2016/659 siltä osin kuin kyseisillä toimilla sisällytetään kantaja neuvoston asetuksen (EY) 329/2007 liitteeseen V ja päätöksen 2013/183/YUTP liitteeseen II
            
         
               —
            
            
               velvoittamaan vastaajat korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäisen kanneperusteen mukaan vastaajat eivät esittäneet asianmukaisia tai riittäviä perusteluja kantajan liitteeseen sisällyttämiselle.
            
         
               2.
            
            
               Toisen kanneperusteen mukaan vastaajat tekivät ilmeisen virheen katsoessaan, että perusteet sisällyttämiseksi riidanalaisiin toimiin täyttyivät kantajan tapauksessa, eikä kantajan sisällyttämiselle ole tosiseikkoja koskevia perusteita.
            
         
               3.
            
            
               Kolmannen kanneperusteen mukaan vastaajat ovat loukanneet tietosuojaa koskevia periaatteita.
            
         
               4.
            
            
               Neljännen kanneperusteen mukaan vastaajat ovat loukanneet perusteettomasti ja suhteettomalla tavalla kantajan perusoikeuksia, mukaan lukien kantajan oikeus omaisuudensuojaan, liikesalaisuuksien suojaan ja maineen suojaan.